ΓΡΑΠΤΗ ΕΡΩΤΗΣΗ E-2640/99

υποβολή: Antonios Trakatellis (PPE-DE), Ioannis Marnos (PPE-DE) και Konstantinos Hatzidakis (PPE-DE) προς την Επιτροπή

(12 Ιανουαρίου 2000)

Θέμα: Θεσμικό πλαίσιο ανάθεσης έργων και ποιότητα κατασκευής των έργων στην Ελλάδα

Σημαντικά προβλήματα έχουν προκύψει από την ανεπάρκεια, την αδιαφάνεια και τις στρεβλώσεις στο θεσμικό πλαίσιο ανάθεσης έργων και προγραμμάτων καθώς και από τις κακοτεχνίες και την ανεπάρκεια των ελληνικών ελεγκτικών και εποπτικών αρχών να παρακολουθήσουν σωστά ταπό κατασκευή κοινοτικά έργα. Πολλές περιπτώσεις ανάθεσης έργων έχουν καταγγελθεί προς την Ευρωπαϊκή Επιτροπή, και το αποτέλεσμα είναι καθυστερήσεις εκτέλεσης έργων και ενδεχομένως απώλεια των σχετικών κοινοτικών κονδυλίων.

Δεδομένου ότι στοπό σχεδίαση τρίτο Κοινοτικό πλαίσιο στήριξης 2000-2006 για την Ελλάδα προβλέπεται η χορήγηση 9 τρισεκατομμυρίων δραχμών για την εκτέλεση διάφορων έργωνποδομής και προγραμμάτων ανάπτυξης καθώς και ότι ενόψει των Ολυμπιακών Αγώνων του 2004 προβλέπονται επιπλέον κατασκευές έργων:

1. Ποιά είναι η κατάσταση στην Ελλάδα όχι μόνο από πλευράς ενσωμάτωσης αλλά και εφαρμογής των κοινοτικών κανόνων που αφορούν το θεσμικό πλαίσιο συμβάσεων και ανάθεσης έργων και προγραμμάτων;

2. Πώς κρίνεται η εφαρμογή αυτών και τί μέτρα θα λάβει η Επιτροπή σε περίπτωση παράβασης κοινοτικών κανόνων ή ύπαρξης στρέβλωσης των συνθηκών λειτουργίας της εν λόγω αγοράς;

3. Σε ποιά κοινοτικά έργα διαπιστώθηκαν κακοτεχνίες από το Εξειδικευμένο Συμβούλιο Ελέγχου (ESPEL) στην Ελλάδα και σε ποιά από αυτά επιβλήθηκαν πρόστιμα και κυρώσεις στουςπεύθυνους;

4. Πώς θα διασφαλιστεί στην Ελλάδα η διαφάνεια, η αξιοπιστία του συστήματος ανάθεσης και εκτέλεσης των έργων καθώς και η εξάλειψη των κακοτεχνιών ώστε να επιτευχθούν μικρότερες καθυστερήσεις,ψηλότεροι ρυθμοί απορρόφησης των κοινοτικών κονδυλίων και ποιότητα στην κατασκευή έργων;

Απάντηση του κ. Bolkestein εξ ονόματος της Επιτροπής

(1 Μαρτίου 2000)

Η Επιτροπή επιθυμεί να ενημερώσει του αξιότιμους βουλευτές ότι η Ελλάδα έχει ήδη μεταφέρει ορισμένες οδηγίες σχετικά με τις δημόσιες συμβάσεις: την οδηγία 93/36/ΕΟΚ του Συμβουλίου, της 14ης Ιουνίου 1993, περί συντονισμού των διαδικασιών για τη σύναψη συμβάσεων δημοσίων προμηθειών(1)" την οδηγία 93/37/ΕΟΚ του Συμβουλίου, της 14ης Ιουνίου 1993, περί συντονισμού των διαδικασιών για τη σύναψη συμβάσεων δημοσίων έργων(8). την οδηγία 92/50/ΕΟΚ του Συμβουλίου, της 18ης Ιουνίου 1992, για το συντονισμό

των διαδικασιών σύναψης δημοσίων συμβάσεωνπηρεσιών(2)" και την οδηγία 89/665/ΕΟΚ του Συμβουλίου, της 21ης Δεκεμβρίου 1989, για το συντονισμό των νομοθετικών, κανονιστικών και διοικητικών διατάξεων περί της εφαρμογής των διαδικασιών προσφυγής στον τομέα της σύναψης συμβάσεων κρατικών προμηθειών και δημοσίων έργων(3). Οι εθνικές διατάξεις μεταφοράς δεν φαίνεται να παρουσιάζουν ιδιαίτερα προβλήματα συμβατότητας ως προς τους κοινοτικούς κανόνες. Αξίζει, ωστόσο, να σημειωθεί ότι οι σημαντικές καθυστερήσεις που παρατηρούνται στον τομέα της μεταφοράς παραμένουν όσον αφορά τις οδηγίες για τις δημόσιες συμβάσεις στον τομέα του ύδατος, της ενέργειας, των μεταφορών και των τηλεπικοινωνιών: οδηγία 93/38/ΕΟΚ του Συμβουλίου, της 14ης Ιουνίου 1993, περί συντονισμού των διαδικασιών σύναψης συμβάσεων στους τομείς του ύδατος, της ενέργειας, των μεταφορών και των τηλεπικοινωνιών(9) οδηγία 92/13/ΕΟΚ του Συμβουλίου, της 25ης Φεβρουαρίου 1992, για το συντονισμό των νομοθετικών, κανονιστικών και διοικητικών διατάξεων σχετικά με την εφαρμογή των κοινοτικών κανόνων στις διαδικασίες σύναψης των συμβάσεων φορέων οι οποίοι λειτουργούν στους τομείς του ύδατος, της ενέργειας, των μεταφορών και των τηλεπικοινωνιών(4)" και οδηγία 97/52/ΕΟΚ(5) περί τροποποιήσεως των οδηγιών 92/50/ΕΟΚ, 93/36/ΕΟΚ και 93/37/ΕΟΚ, προκειμένου να ληφθείπόψη η έγκριση εκ μέρους του Συμβουλίου της διεθνούς συμφωνίας για τις δημόσιες συμβάσεις στο πλαίσιο της Γενικής Συμφωνίας Δασμών και Εμπορίου (GATT). Επειδή οι ελληνικές αρχές δεν κοινοποίησαν τα εθνικά κείμενα μεταφοράς των εν λόγω οδηγιών, η Επιτροπή κίνησε διαδικασίες επί παραβάσει και αποφάσισε να προσφύγει στο Ευρωπαϊκό Δικαστήριο για ορισμένες από αυτές.

Η Επιτροπή επιθυμεί επίσης να ενημερώσει τους αξιότιμους βουλευτές ότι μεριμνά για την ορθή εφαρμογή των διαδικασιών ανάθεσης δημοσίων συμβάσεων σε όλα τα κράτη μέλη. Για το σκοπό αυτό, η Επιτροπή συνεργάζεται κατ' αρχάς με τις εθνικές αρχές στο πλαίσιο των «συνεδριάσεων πακέτων» που διοργανώνει προκειμένου να προωθήσει τη γνώση των σχετικών κοινοτικών κανόνων και να διασφαλίσει την ορθή εφαρμογή τους. Παράλληλα,ποβάλλει καταγγελίες και μπορεί να κινήσει διαδικασίες επί παραβάσει όπως ορίζεται στο άρθρο 226 (πρώην άρθρο 169) της συνθήκης ΕΚ σε περίπτωση που οι εθνικές αρχές ενεργούν κατά παράβαση των κοινοτικών κανόνων.

Όσον αφορά τη βελτίωση του συστήματος εκτέλεσης των δημοσίων έργων στο σύνολό του με σκοπό την αποτελεσματικότερη απορρόφηση των κοινοτικών κονδυλίων, η Επιτροπήπενθυμίζει ότι το κοινοτικό πλαίσιο στήριξης (ΚΠΣ) ΙΙ προέβλεπε τη σύσταση μικτής ελεγκτικής επιτροπής που πρότεινε σειρά διατάξεων, ορισμένες από τις οποίες εγκρίθηκαν πριν από πολύ καιρό. Η Επιτροπή αναμένει την επιτάχυνση της εν λόγω μεταρρύθμισης και τη λήψη των απαραίτητων μέτρων προκειμένου να διασφαλιστεί η αποτελεσματική τήρησή της εκ μέρους των αρχών που είναι αρμόδιες για την εκτέλεση των έργων.

Όσον αφορά, τέλος, το ζήτημα της ποιότητας των συγχρηματοδοτούμενων έργων και των δραστηριοτήτων του σχετικού εξειδικευμένου συμβουλίου ποιοτικού ελέγχου (ESPEL), οι αξιότιμοι βουλευτές παρακαλούνται να ανατρέξουν στις απαντήσεις που δόθηκαν στις γραπτές ερωτήσεις E-1912/99 του κ. Χατζηδάκη(6) και E-2017/99 του κ. Παπαγιαννάκη(7).

(1) ΕΕ L 199 της 9.8.1993.

(2) ΕΕ L 209 της 24.7.1992.

(3) ΕΕ L 395 της 30.12.1989.

(4) ΕΕ L 76 της 23.3.1992.

(5) ΕΕ L 328 της 28.11.1997.

(6) βλέπε σελίδα 2.

(7) βλέπε σελίδα 5.

(8) ΕΕ L 199 της 9.8.1993.

(9) ΕΕ L 199 της 9.8.1993.